สวัสดีค่ะ อยากทราบว่าหนูมีประจำเดือนประมาณวันที่ 24ก.ค. จนถึงวันที่ 31ก.ค. ประจำเดือนหาย แล้ววันที่ 1 ส.ค. ตอนประมาณตี2 มีเพศสัมพันกับแฟน ไม่ได้ป้องกันแล้วแฟนหลั่งใน และในตอนเช้า7โมง มีอะไรกันอีกครั้ง ไม่ได้ป้องกันและเอาออกไม่ทัน แต่ได้มีการซื้อยาคุมฉุกเฉินกิน เม็ดแรกกินตอน9โมงเช้า และเม็ดที่2กินไปตอนเที่ยงคืนนิดๆ ในช่วงเย็นของวันที่ 1 ส.ค. หนูเข้าห้องน้ำเห็นมีเลือดออกมาเปื้อนกางเกงชั้นในจางๆด้วยค่ะ อยากทราบว่าจะมีโอกาสตั้งครรภ์ไหมคะ แล้วสามารถตรวจดูได้เมื่อไหร่คะ ขอบค่ะ
สวัสดีค่ะ การใช้ยาคุมฉุกเฉินเพื่อป้องกันการตั้งครรภ์นั้น ถ้าได้ใช้ภายใน 72 ชั่วโมงหลังมีเพศสัมพันธ์ กินครบและตรงเวลาตามข้างฉลากกำหนด โอกาสตั้งครรภ์จะน้อยลงไปได้ประมาณ 80-90%หลังการใช้ยา อาจมีเลือดออกผิดปกติทางช่องคลอดตามมาได้ในอีกประมาณ 1-2 สัปดาห์ และอาจมีประจำเดือนมาคลาดเคลื่อนไปได้ดังนั้นเลือดที่ออกมาอาจเป็นผลข้างเคียงจากยาคุมฉุกเฉินได้ ภาวะแทรกซ้อนจากการตั้งครรภ์ไม่ควรเกิดเร็วภายใน 1-2 วันหลังมีการตั้งครรภ์ค่ะ ควรซื้อชุดตรวจครรภ์ทางปัสสาวะมายืนยันเองอีกครั้ง ให้ผลบวกได้ประมาณ 2-3 สัปดาห์หลังมีเพศสัมพันธ์ และครั้งต่อไปควรใส่ถุงยางอนามัยเพื่อป้องกัน หรือกินยาคุมแบบแผงรายเดือนเพื่อป้องกันไว้ก่อนจะดีกว่าค่ะ